केरेला : बोथोरनि बांद्राय अखा हानाया 10 सान जानायलाय केरेलायाव दैबानानि जाथायजों थैनाय सुबुं अनजिमाया सा 154 जाबाय । सुक्रबाराव हादोरनि गोबां हेलिकपतारफोरजों लोगोसे रैखाथि हान्जा दैथाय हरनानै हादोरसानि सुबुंफोरखौ रैखाथि होगासिनो दं । माखासे ना हमग्रा प्रायभेट नावजोंबो रैखाथि होनाय खामानिआव नांथाबनानै दं होन्ना खौरां मोनो । सुक्रबारआव गासै साब्रै सुबुंनि जिउ खहा जादों । फारसेथिं गोबां जिल्लाफोराव आखा हानायनि बिबांआ खमायदोंब्लाबो इदुक्कि जिल्लानि गेदेर बान्दोनि दैआ मोन 13 जिल्लाखौ लोमसावगासिनो दं होन्ना खौरां मोनो । पेरियार दैमा आरो बेनि दैसाफोरा इरनाकुलाम आरो ट्रिसुर ओनसोलफोरनि नोगोरफोराव लोमसावगासिनो । गाज्रि रोखोमै अखा आरो दै बानाजों लोमसावजानाय टाउन आरो नोगोरफोरा जाबाय फारियै - पाराभुर , कालादि , चालाकुदि , पेरुम्बाभुर आरो मुभाथुपुझा । गाहाय मनट्री नारेन्द्र मोदीआ केरेलानि गिबि मनट्री पिनारायी भिजायानजों दै बानानि जाथायखौ लानानै जानबुंनि गेजेरजों सावरायहरो आरो खोथा होयोदि , थाबैनो बिथांआ दै बानानि जाथायफोरखौ नायसंनो थांगोन । गिबि मनट्री भिजायानआ बुङोदि , गासै हादोरसानि 2.25 लाख सुबुंफोरखौ गं 1.568 रिलिव बादायाव दोनदों । 
केरेलायाव दैबानानि जाथायजों थैनाय सुबुं सा 154 जाबाय